આ ઉમેરેલા માસને પુરુષોત્તમ કે અધિક માસ કહેવામાં આવે છે. આ અધિક માસ ૩૨ મહિના, ૧૬ દિવસ અને ૪ ઘડીના અંતરે આવ્યા કરે છે. આ મહિનામાં સૂર્ય સંક્રાંતિ થતી નથી તેથી અધિક માસ શુભ કાર્યોમાં વર્જિત ગણવામાં આવેલો છે. સંક્રાંતિ રહિત અધિક માસ પ્રત્યેક ૨૮ મહિનાથી વધુ તથા ૩૬ મહિના ૫હેલાં આવતો હોય છે. અધિક માસમાં વિવાહ, યજ્ઞ મહોત્સવ, દેવપ્રતિષ્‍ઠા વગેરે માંગલિક કાર્ય કરવાનો નિરોધ છે. પ્રાચીન કાળમાં સર્વ પ્રથમ અધિક માસની શરૂઆત થઇ ત્યારે આ મહિનામાં સૂર્યની સંક્રાંતિ ના હોવાથી તે મલ માસ કહેવાયો.